محتوى القصة بانت ليها واحد الطوموبيل ديال الدفع الرباعي ف جنب .. جلست ف الأرض تحنات مخبعة ورا ظهر طوموبيل مقردا و رجليها كيرجفووو .. كترعد و تنفس باضطراب .. كتخرج انفاسها المتسارعة .. و صوتهم و هوما كيقلبو عليها كيوصلها من بعيييييد .. داك الصدى الخشن .. شخص 1 : تشاااا راااا وووواا حق رب الجليل و متلقااااها تنحيد لمممك و نعلقهم سمعتييي و لا لا ! !! بحال هاذ التضويرة كاتجي غير مرة ف العمر .. بحلق ب عينيه كي شي موكا و جابد موس ايوااااا فييينك العمر فيييينك ! ! شخص 2 : وا صاااافي بلاااا ماتغووووت ..أ عشييييييرييي معدها فين تهررررب نجبدوووها نجبدووووهااا .. ريماس طاح فيها نص على صوتهم و حوارهم و مزال كيقربووو ليهااا .. و مزيرا بيدها على تيليفونها و العررق كيتصبب من جهتها .. كل مرة كاتقفز مع صوتهم .. و هوما كيوصلو ليها .. حطت يديها على فمهااا .. لايسمعو نفسها كتهبط و تطلع .. كثر من نص ساعة و هي مركنة تمااااا .. غير سمعت خطاويهم بدااااو كيبعدووو و هي تنفس و صدرها طاااالع نااااازل .. و العرق ف جبهتها نازل خط واحد .. سندت ظهرها للطوموبيل .. و هي تسمع رنة تيليفونهاااا ... تررررن ترررررن ترررررن تررررن .. و بالخلعة باش تقطع مابقااااش بغا يقطططع تعككككس .. و وقفو عليها صحاااااب دعوتتتهااا .. ب زووووج .. و حالتهم كتخلللللع .. قيس عيط ل ليلى غير جاوباتو و زرب دوا : ليييييلى قوليييي ل ريماااااس تجااااااوب ف داك زمررررر د يالاه ايسب و هو يحبسها فطرف لسانو و مضيق عينيه زووورق بغضب .. ليلى تنهددددت : و رااااه سخراتها ماما الله اهديها تجيب ليها بوغطابل ديالها من الباركينج و نص ساعة مزال ماجااات هانا كنتسنا و ماما كتقلب فشي اكسسورات .. قيس ضرب فوووق لفولون : اشهاااااذ ل كيفاش سخراااتها اشنو كيدير ل الغارد محني رجلييييه ليلى تخلعت من نبرة صوتو و دفعت تيليفون على وذنها ضرتها وذنها : ص صافي انلحق عليها متخافش .. غووووت بصوتو الخشن : ترررركني ف بلااااااصتك داباااااا .. انا غانخلط عليهاااا .. عوووولت عليكم بكري سكتت كتبلع ريقها .. و هازا عويناتها لي سيطر عليهم الخوف بزااااف .. معوجا عنقها فيهم .. واحد دار يدو ف جيوبو : يالاااااه تكعددددي أ شرييييفة .. نشوفو داك الوجه ديالك و نتعرفووو عليك مزيااااان .. وقفت بشويا و قلبها غايسكت بالخلعة .. مددت تيليفونها ليهم : وا حق الله هذا لي عندي .. واخا تقلبني متلقاش عندي ريال واحق الله و تقوووول ربعا دريال هي لهرا معنديييييش .. ضرب يدهاااا بقووووة تا طاح تيلي ف الأرض .. و نطق و هو كيعض على لسانو و مصغرررر عينيه لي حووووومر بتبويييقة ف ملامحها : أ لاااااااا حنا ماشي جاييييين نشفرووووك حاشا القوووقة دياااالناااا .. بايناااا عليناااا الشفرة حنااااا هاااا ! ! حركت راسها ب لا و عينيها كيرمشو بزررربة : و و ع علاش و واقفين عليا ! ! ش شنو ب بغيتووو عندي ! ! .. قرب الموووس جيهة وجهها و هي جمدددددت غير كاتقفقف و تدعي ف خاطرها يبان شي حد و يعتقهااااا منهم .. اناااا عااااجبنييي هاذ الوجييييه .. حبيييييتوو انااااا .. هاذ العوينااات الخووووضر اححححح و هاذ الحجباااان بغيتهم و هاذ الخدود قاسها بلموس فحنكهاااااا .. لاخر لي حداه كيبحلق فيها شويا دفع هذاك و قرب مركززززز ب عينيه عليهاااا : معررررفت لمن شبهاااااات ليا أ ساااااط وا حق الله .. راااسي ضرررررني .. و صورتها على طرف بالي .. لاخر كارز الموس على عنقهاااا و مزيرررر يدووو على ذرااااعها لي وعتها فيهاااا بزااااااف : لمن غااااتشبه لجدااااااك اش كاتخراااا و تنشرررر واش حنا دابا فهاذشي أ ! نطق مصددووووم و ضرب كفف مع كفف : ناااااري عقللللت عقللللت .. زفررر قااانط : اشنوووو أ ز دوييييي ! ! .... : عشييييييري كتشبه لخوادرية ديال مهدي أ سااااااااط و بررررب الكعبة تا كتشببببه ليها .. غوتت و حلقها ناااااشف بالخلعة : ا اه اه اه انا خ ختووو خ ختووو خ خت مهديييي .. هذاك لي شاداها تصددددم .. مطرطق عينيه و رجع شاف ف صاحبووو ممتيقش : واش مهدددي لمرايصي و لا ا شكاتخووووور .. ! ! ...... : هووو هووو .. مهديييي لي كان ف المررررصة .. وا حقررررب تا هي واخا عمرني وصلت حووومتو و لكن شفتها معاه واحد المرررة .. واش اساط غاتكذب عينيا واكوااااك .. بقا كيبحلق فيهاااا : اهاااااه واش جاب ديك ختنااااا ل هااااذي ! نتي خت مهدييي حركت راسها ب اه و عنقها تشنج : و واحق الله تا خ ختووو و و الله .. هز ت تيلي أتلقى ن نمرتوووو و ع عا عافاك عن عنقي ض ضرني .. شير لاخور ب عينيه هز تيليفون فتات عليه الكود و لقا نمرتو عيط ب بغيفي و دار هوط باغلوووغ و تسمع صوت مهدي الحرررش : الووو الووووو .. بقاو ساكتين كيشوفو ف بعضياتهم .. طفا هاذاك تيلي و لاخر زول يدو من على عنقهااااا .. نااااااااري على بلااااااان أ ساااااااط .. ريماس كتنهددد و قلبها كيضرررررب و عينيها عمرو بالدموووع بالخلعة و قوست ظهرها كاتجمع انفاسها : ح حشوووما ع عليكم باش أذيييتكم .. هذاك قرب جيهتها : العاااااار أ ختيييييي سمحييييي ليناااااا .. و الله ما كنا عاااارفين .. سيفطاتنا واحد سيدة .. مكنعرفو لا سميتها لا والو .. ضبرررررت لينا ف صرررف صحييييح و قالت لينا نخسرررروك .. وااااا ناااااري على بلااااااان كان غيطراااا دااابا .. هي تخلععععت : ك كيفااااااش ! ! ش شكووووون هااااذي ! ! نطق و رجع لموس ل بلاصتو : و الله مكنعرفهااااا .. اول مرة شتها فاش جات للحومة .. مللللعقة نييييت و عندها اودي حمراااااا .. عطاتني عنوان و قاتليا تكلللف .. شهققققت بفضووول و خووووف كبييييير .. شكون ااتكووون هاذي ... غير سمعت صوت شي حد جاي باغي يعاااونهااا : ختيييي كاين شي مشكل تماااا ! ! .. و نطقت كاتشوف فيهم : هررررربووو هررربوووو .. .. واحد شد راسها كيبوس فوق منو : العاااااار مهدي ميسيقش الخباااااار و لا غاتنووووض القيااااامة ليومااااا .. نطقت بسرررررعة : م متخااااافش متخاااافش صافي غير سير .. غير مشاو و وصل عليها واحد سيد كبير ف لاج شويا و انيق : ختي واش صافا ! ! هي كتنهج : صافا صافا شكرا الله احفظك .. بقا مصغر عينيه فيها كيتأكد عاد مشا .. و هي تطلق واحد تنهييييدة طوييييلة : ااااااخ أ مهدي سير لهلا يحرق فيك شيييي عظم .. أول مرررة ديرها زوييينة بهاذ المعرفة الناقصة د هاذ لgنوس لي كانو غايسكتو ليا القلب .. بقات غادا كاتمشى و تضور تشوف ف جنابها مابقات هزت لا تيليفون لا زمر .. عقلها سرررررح .. غير خررررجت من تماك و هي تساطح مع قيس نيشان .. غير من ريحتو عرفاتووو .. حست ب الأمان كثرررر و هي كتشمها و معرفتش علاش حست هاكاااا .. كيطلع و ينزل فيها بحاجب مهزوز و ملامح مكتبشرش بالخير .. لمح وجهها صفررررر و كانت شادا على ذراعها غير شافتو و هي تطلق من ذراعها بزربة و كتحنحن بصوتها : اح احم احم ق قيس ايمتا جيتي .. زاد صغر عينو فيها بشك : ماااالك ف ذراعك ! ! و فين هاذ تعطيلة كثر من نص ساعة و نتي غاطسا هنااا ! ! حركت عينيها كضورهم تالفة : للل لاااا لااا ما مالي والو انا هي هاذي .. بقات كتمسد عنقها و هو يجرها هز على كمها و لمح دراعها مطراسيين فيها صباع .. و متبان حمراااااا غادا لزرووقيا .. تصددددم و جن جنوووونو : شنوووووو هاااااذشيييي سكتت مقدرت تقول والو و لي داز كيشوف فيهم و ينتبه لصوت قيس الخشن : والو والو غير طحت .. قهقه بصوت جوهرررري مستهزء و مزال شاد فذراعهااا : اهااااه دااابا انا حمااااااار يااااك بانو ليك عندي الgرووون ! ! سكتت تاتشوف ف الأرض .. و رجع لمح عنقها مجروح شويا صافي هنا نفجرررر : واش مغاتدويييييش ل بوووك ااااش ووووقع ليك مااااالك هاااااكا فين تعطلتيييي هاذ الووووقت كاااامل دويييي متزنزنيش داااابا دويييي هضرررري تهزت بالخوف و قلبها كيرررجف صوتو خلع ناس كاملا لي تماااا و زعزعهم من بلاصتهم و تا حد ماقدررر يتدخل .. تحجرو دموع ف عينيها : ج جيت ناخد غير تيليفون د ماماك و تعرضو لي شفارا هنا .. متيقوش بلي معنديش فلوس .. و بقاو لاصقيني حتا داز واحد سيد بغا يعاوني و مشاو هربةوو .. زاااااد طرطق عينيه بقلق واااااضح : فييييين. ! ! هنااااا هاااذشي حركت راسها ب اه .. تزيررررر لووون وجههو و عروقووو تصلبووو ضااااغط على فكووو .. هز بزربة تيليفونو كيدوي : اجييييي داااابا لهناااااا .. رجع شاف فيهاااا و مزال تيلي حاطو على وذنو : وصفيهم ليااااااا ! اش لابسين كيداااايرين شنو هازين منين مشااااو هي تخلعات : ل لا ع علاااش ! ! قيس : ريمااااااس متصعريييييش ديلمي داااابا .. جااااااوبي و خليني ندير خددددمتي معاهم نربيهم باش يتعلموووو لز بوهم .. تخلعت و تهزززز قلبها حساتو بحال شي بركان غينفجرررر .. غير لون عينيه تقلب بزررربة .. رررجع كوووولو كيييخللع .. و عرفت ايلا مشات تا قالتها ليه غايصدق داير فيهم شي فضيحة خااااايبااا و لا يقتلللهم .. زادت سكتت و شنايفها كيرجفوووو .. غوووت مزعزعهاااا : دويييي نطقيييي و لا غانمشي نقللللب عليهم راسي داااابا زنقة ب ززززنقة .. نزلات قرررردت ف الأرض و خبات وجهها بيديها كاتبكي .. و ترررعد .. صافي صوتوا هاكا و هو كيعرعرررر طيح فيها ننننص .. مقدتش مزال تشوفيه .. تنهددد كيرخف ف لكول د القميجة .. و يمسح على لحيتووو .. و تفاحة آدم كتطلع و تنزل و داير يديه على خصرروووو و كينهههههج : نلقااااا ز بوووهم ن كلللللهم لكلاااااب ل فاااااااااك .. نزل تحنا عندها و جر يديها من فوق وجهها حاول يخفض نبرة صوتو باس يدياتهاااا : ريماس روحي شوفي فيا .. مهزززتش عينيها فيه .. شدها من كتافها تا وقفات .. و جرها لعندو خطفها بعناق حامي و قلبو كيدق بسرررعة على غير عادتو و همس عند وذنيها بصوت بحال البلمس : شششت صافي تهدددنييي .. ماتبكيييش بلييييز .. سكتت و مسحت دموعها : عافاك يالاه نمشيو من هنا .. شد فيديها و عينيه كيقلبوو مزااال : يالاه .. انمشيو دابا .. ركبت و ركب حتا هو .. قبل مايسد ليها سمطة باس خدهااا و نطق : نرجعو للدار ترتاحي ! ولا نمشيو نشوفو شنو خاص ! ! هي بقات ساهيا كاتشوف ف زاااج و تفكرررر ف شكون هاذي لي غاتصيفط ليها هاذ المقطعين من يد الرحمان .. رزان دارت مع ليلى ف واحد ريسطو تلاقاو .. و ليلى مرييييييضة برواااح و ديجا عندها ضيقة رجعت حااالتها .. رزان : واش شفتي طبيب أ طحبة ! ! ليلى مكاليا وجهها بيديها نيفها حمررر و حتا عويناتها و كتلعب بالفورشيط : انا عامر هو دوايا غير نشوفو غانصصصصح و ندردg مزال ذبلت عويناتها توحشتوووو بزااااااف اوووق قلبي كيضرني .. رزان تنهددددت : صافي أ صاحبتي وا حق الله حتا عيقتي .. علا قلة الرجال .. شوفي غير دابا شحال من واحد حاط عينو عليك و كيتسنى غير كلمة منك .. واحد ينسيك ف لاخر .. و نتي معمرا ليا راسك بداك خيخي لي دار من الحبة قبة و زاد فييه تقولي كرامتو من الذهب .. ليلى قربت تبكي و كتحرك ف راسها بلا : لااا لااااا .. عمرني أ صاحبتي نلقا بحال عامر .. واخا نقلب الكرة الأرضية كولها .. متخلق و كيحترمني و محترم راسو .. و ضريف و كيخاف الله .. و معول على راسو .. و ماشي كي دوك الgنوس لي عرفت ف حياااتي .. غدارين و باغيين غير يتفلااااو و ي .. و عايشين غير بفلوس واليديهم .. هو قاد براسو راسو .. و خدام على خوه و كيتقاتل مع الزمان .. راه وا حق الله ماتفهمي باش كنحس .. راه ماشي غير كنبغييييه شي حاجة كثرررر أ رزان عينيا لبغاهم نعطيهم ليه يقولي طيحي ف العافية نطيح فيها شوفي تحت عيني كي رجع الليل كاااامل منعستش و لا شفتووو .. تنهدددت و عينيها ساهييين ف داك الطبق د سلطة و هي فاقدة شهيتهتااا و غير كتلعب بالفورشيط و نفسها مسدووودة .. و كتنهددد بحرررررقة .. رزان هزت حجبانها : خاصنا نديرو شي بلان باش تصالحو و نتهناو من هاذ المأساة لي دايرا لينا .. قهقهت ليلى : واش انا باقا نتبعك ف بلاناتك .. الله امسخك قدااااش قلتيهااا .. خرجتي ليا على مستقبلي الغرامي معاه .. رزان ضحكت : لقييييتها .. و الله سيري عندو لبلاصة خدمتو و تواجهي معاه .. ليلى : اوووووف منك .. العار لما غير سدي خرستك .. رزان مع هزت عينيها و هي تصدددددم كان عامر نيت ذكر الكلب و هز الهراوة بانليها داخل داير كاسكيط كحلة لابش جاكيط د الكوير مبين كتافو .. و معاه بنت غزااالة طويلة و أنيقة ة شعرها شهههب .. جلسو فواحد طبلة بعيدة عليهم و هو عاطي ل ليلى بظهر و تا هي عاطاه بالظهر غير رزان لي كيبان ليها .. ليلى لاحظت وجه رزان كي مخطوف : مااالك ! بحالا شفتي شي زومبي .. رزان : ليلى بلا ماتديري ضورة الكاميو عامر عاد دخل هو و واحد البنت تصعقت .. و هي تضور بزربة بحالا رزان كانت تتدوي و توصي فشي حيط .. صغرت عينيها لي جاوو على ظهروو نيشااان .. قدرت تقشعو وسط دوك ناس بزرررربة واها غير من ظهرو .. و قلبهااا كيزدددح كاااع منين شافت ديك خايتي لي معاه .. و كاينو مجمعين .. كيبانو منسجمين نيييت .. بقات كتشوف ف تفاصيلها و نار الغيرة كتلتهب و تنهش داخلها .. ضورت وجهها عند رزان بملامح واضح عليهم الحزن و يديها عرقووو و هي تبسم تبسيمة صفرا : شووووفي يااااختي جاو مواتييين يااااك ! ! طاح الحك و صاب غطاه هي غزال و هي غزالة ما شاء الله ساطت رزان كتزفرر ندممممت لاش قالتها ليها : ليييييلى تهدددني بلا فضيحة سمعتي متشوفيش جيهتو غايكبر ليه الشان و المرشان .. على والو .. و اصلا هي دايرا كي شبح الموت .. مافيها مايتشاف باينا ديك شهوبيا ماشي من عند الله راسها صفر بحالا طاليا عليه الخرقوم و لا زعفران .. ليلى وررركت على ديك الفورشيطة بصباعهاااا و عينيها ضيقتهم بغغغغل : لااااا زويييينة عندها حقها ف الزين بلا مديري هاكا باش منتقرصش اناااا .. و زوينة و جات معاه .. سيد زرباااان مصبررررش .. هههه وااااو عاد كنت كنقول مختلف و ماشي بحال دوك الgنوس صدق كفس منهم ربي بينو ليا على حقيقتووو الغداااااار .. رجعت ضورت عينيها و هي تبانليها ديك ختنا كتعبر و تدوي بيديها .. شويا شدت ف يديه و كتبسم ليه .. صافي هنا ليلى تغرغرو عينيها بالدموووع و بانت الغيرة فوجهها و قلبها كيضررررب ف 90 مكهررررهتش تريب هاذ الريسطو عليهم .. رزان كتعض فظفارها : حماااااار الله القيها ليه .. كيفو كيف كاع ز يييخ تقووولي مسgيين ب مغرفة وحدددة .. تفوووو .. شووووفي فيا لييييلى و الله و تبكي تا نكوييييك هنا سمعتي ! ! ليلى مسحت بزربة دموووعهاااا و جبدت تيلي : غانصوووني ليه و نشوف واش غيجاااااوب انعطيه فرررصة داباااا .. رزان: لااااا العاااار بلااااش واش منيتك أ ليلى كلشي واضح بلا مندرقو الشمس بالغربال جمعي لخراااا صافي و جلسي تررركني .. بدات كتصوني عليه .. و ضورت وجهها كتشوف فيه .. جبد تيلي من جيبو دار فيه شوفا وحدة و طفاه .. .نطقت بصوت منخفض : تهدددددني تهددددني .. تهدددني أ ليييييلى تهددددني و ثقليييي تهدددتي .. دارت شهيق و زفير عمييييق .. تبسمت ابتسامة عرييييضة و شافت ف رزان : مقددرررررتش .. مقدررررررتش .. ناضت بززرررربة وقفت كي شي عاصفة قووووية .. كتمشا بطالونها العالي .. حتا وقفت عليهم فوق راسهم دايرا يديها على خصرها .. و حمررررت عينيها ف عامر مزياااااان لي تصدددم فاش شافها قدامووو تبسمت ليلى كتشوف فيهم : ياكما عكرت ليكم الجو هممم عامر تنهددد : ليييييييلى .. رجعت شعررها للور و مزال محافظا على ديك تبسيمة : اوووه مشغووول يااااك ! ! ممساليش ! ! معندكش حتا الوقت لي تجاوب على لابيل ديالي واخا غير تقوليا صبري شويا أ ميخية و نعيط و لا غير قوليا راني ممساليش .. مي نوووون نتا طفيتيه كاااع بغااااافووو و الله تا بغاااافو كون جاوبتي كانو غايتقسمو ليك صباعك .. هزت يديها كتصفق البنت لي قدامو مفهمت والو : ختي سمحيلي شنو المشكل دابا ! ! ليلى قهقهت بسخرررية ورفعت نبرة صوتها تا كولشي انتبه ليها و جمعت ديك ضحككككة : نتييييي أ زيييين نتي هي المووووشكيل .. مزالاااا كتسووولي بلااا حشمااا بلا حيااا .. عامر وقف و ملامحو جامدة رد البال لرزان لي فطبلة و كطرطق فصباعهاااا : لييييييلى رجعي جلسي مع صاحبتك و بلا هاذ الهبااال الخاااوي .. يالاه تحركي .. رجعي جلسي مع صاحبتك .. دارت يديها فوق خصرها و يبست رجليها ف الأرض : ماااابغييييتش يالاااه .. غاترجعني بزز ! شنوووو معجبكش الحال حيت خسررررت ليكم اللحظات الرمانسية يالاه كنتي غاتبدا تمعشق ! ! هااا ! دوييي ! ! انا عفطتي عليا بصباتك جاك طلاميس علياااا ا هزت صباعها كتحسب بيهم متجاوب لا على ميساج لا ابيل .. تقول انا لي قاتلة كينيدي .. و عجججججببااااك راسك نعام اسي حيت صاااافي كرامتي انا بهددددلت بيييهاااا .. .. الله اعطيك الصحة و خلااااص .. عامر تنهددد و هز يدو كيمسح ف لحيتو بصبرررر قلييييل .. قرب جيهتها و زيررر على ذراعها و كولشي كيشوف فيهم همس حدا وذنيها بصوتو الخشن : لييييلى كلمة ووووحدة قلتها سيييري رجعي لعند صاحبتك .. و بلا هاذ الشوهة قدام نااااس .. حبست دموعها و هي تنطر يدو كتغووووت : تفووووو كلكم gنس واااااحد .. كلكم .. بغيت ربي ميسهلش عليك لا نتااااا لا هي .. الله القيها ليكم يااااربييي .. رجعت شافت ف لاخرى : واااا شووووفي فياااا مزياااااان .. خليت ليكم راااحة .. زرررع البصلة نتا وياها هنااا .. مشات هزززت صاااكهااا و خرجت كتجررري و رزان كتعيط موراها .. عامر هز تيليفونو بزربة و مد ليها واحد جوا بيض : عافاك غير سمحي ليا على هاذشي لي طرا دابااا .. حك جبهتو معرف شنو يقول راها ضريفة غير فمها مبري منها .. شدت الظرف من عندو و حطاتو فصاكهااا : شكراااا بزااااف أ عامر و الله عمرني نسا خيرك ف حياتي كووووولها .. الوقت لي قلت نتا آخر واحد يعااااوني بسباب حقدك عليه .. وقفتي معايا وقفة د رجال لي موقفهاش معايا شي حد رغم ظروف لي صعيبة .. تبسم ليها : ماتقوووليش هاكا دم واحد كيسري ف عروقنا .. وقتما كنتي محتاجاني نمرتي عندك متردديش .. زرب فل كلمات اللخرين .. و خرج كيجري هو و رزان ف خط واحد .. كيقلب بعينيه عليها .. والو حسها غااابر تقول سرطتها الأرض شاف ف رزان : جابت طوموبيلتها خنزرررت كطلع ووتنزل فيه بغضضضضب : ايلا مشااااات حتا وقعات ليها شي موووصيبة الله احفففففظ و هي فهاذ الحالة غاتكون نتاااا سباااابهاااا .. يخخخ رجااااال نتوووما gنس نمرووود صافي كسرتي قلبها حيت هي نية و بغاتك لعبتي عليها و حطيتيها تحت صباطك .. تنهددد و قلب كاسكيطو لورر : رزاااااااان دوييييي دااااابا رآها فاهمة كووووولشي غلط .. هاذيك لي كنت معاها ختي .. غير من لوااااليد .. و وقع ليهم مشكل و انا شفتها غير باش نعاونها صاااااافي .. و هي ديما مسبقاااا العيب مخلاتنيش تا نشررررح ليهاااا .. تصددددمت رزان حالا فمها : ك كيفااااااش ! !!! خ ختتتك عامر ضربت شميسة على عينيه و يديه على خصرووو : ااااه ختييي .. كون كانت غير كاتسمع شويا الهضرا كي نااااس كنت غانشرح ليها كولشي و هي ماخلات فينا غير لي نساااات .. رزان هزت ظفارها كتعض فيهم : ناااااري .. فهمنا كووووولشي بالمقلووووب . صgعة معرفت فين غاتكون مشااااات .. و مريييضة المسخوووطة .. بقلق وااااضح رد و هو قاطب حجبانو : مااالهااا ! ! : جاتها كخيييز د الضيقة لبارح و ضاربها البرد بزاااااف حالتها حاااالة خفت غا تشدها شي كخيييز تاني غاتكون عاطياها للبكاا .. عامر مسح وجههو بنفاذ صبرررر حتا ررررجع حمررررر .. و جبد تيليفونو يالاه بدا كيصوني و هي تقطع فوجههو .. عيطي ليها الله ارحم باك نتي غاتجاوبك .. و غانمشي لعندها نفرتكو هاذ رمانة .. هزت تيليفونها كتعيط ليها شحااال عاد جاوبتها و دارت سبيكينغ : الووووو لييييلى فيييييينك أ صاحبتي ! ! لييييلى بصوت باكي : ف جايحا لي تضربني و متردني ان شاء الله .. رزان : فيييينكي نجي عنددك عامر كيتسنط و قلبوو مهووول عليهاااا .. ليييلى : ماتجيييش أ رزان .. خليني بوحدي تا نتفش و نرجع .. يااااااربي بغيتوووو تجيه شي موووصيبة هي وياها تقلعهم بزوج الله اغرق ليهم الشقف اهىىىئ هءهءهء غدااااار ميسوااااش و الله و ماتدعي فيه منسميك صاحبتي .. دعييي فيهم ربي يفرتك داك شمل ديالهم ولاد الحرام هءهءهء .. عامر معرف يضحك معرف يتعصب و دار اشارات بيديه باش تصر عليها تقوليها فينها .. رزان : واااا ماتخلعينييييش عليك فينك دابا فييييين غير قولي فين بعدا بلااااا قصووووحية الرااااس ! ليلى : انا قربت لبحر فبلاصتي فين كنجلس ديمااااا .. شوفي عافاك أ ختي الله استر عليك غير خليني و الله انا بخير انبقا غير شويا و نرجع للدار متخافيش علياااا .. .. رزان : اوكي حبيبتي على راحتك ردي البال لراسك .. و متبكييييش باراكا عليك راك مريضة .. قطعت و شافت فيه : سمعتي غاتكون غير حدا البحر .. سييير شرح ليها .. تبرررد غير شويا .. حرك راسو ب اه و مشا شد طاكسي بزربة .. 15 دقيقة عاد وصل .. بقا غادي و البررررد محرررك نيت كيتمشى بخطوات كبار كانت ديك لبلاصة خااااوية .. تا لمح طوموبيلتها صغر عينيه كيتأكد .. تمشا بزربة .. تا وقف عليها .. و قوس ظهرو تحنا دق ف زاج و عينيه الكوووحل عليها .. هي كانت ساهيا ب عويناتها كاتشوف ف البحر .. العقل سااااهي و غااااسب كيفكر و الجسد هو لي حاضر .. و تنخصص كل شويا تا يتهزز صدرها .. غير سمعت صوت ف زاج و هي تقفزز مخلوووعة .. لمحاتو قدامها و كيدق فزاجة باش تحل .. تصدددمت ايمتا جاااا و باش عرفها هنااااا ! .. غير تفكرت صاحبتها فاش كانت كتسولها و تلح عليها باش تقوليها فينها هي عاد فهمت البلان : يااااااك أ رزااااان .. غير بلااتي لمك تانشوفك أ .. نزلت زاج و ردت بصوت مخنوووق بحالا مكتعرفوش : نعام أ خووويا اش كااااين ! ! ضحك بجنب فمو و هو مقوس ظهرو : نزليييبي أ ختي نزليييي ندوي معاك و نتفاهمووو نفركعو هاذ رمانة .. هزت راسها ب لا و كتنفخ ف شنايفهاااا : سير بحاااالك دابا .. سير عند ديك سفريطة حشوما تخليها تما و تجي لهنا ..مجاااااتش عيييب عليك و ا لا تلفتي معرفتي مزال فين تشد .. تنهددد : ليييييلى خرجي بلا حريييق رااااس .. و خلينا ندويو ب عقلناااا .. هي : انا سيدي معنديييش العقل غير بسيكوباطا .. ارتاحيتي يالاه سير عند مولات العقل هي لي تفهم ليك لهاذ تنوووعير ديالك .. ردد لا حول و لا قوة إلا بالله و دخل يدو حل الباب و جرها من ذراعها بقوووة و هي كتنطررر منوووو .. تا خرجها و هي كتغووووت : طللللق منييي .. متشدش فيااا .. لييييييييييلى ورك على سميتها بين سنيه سمعييييي غير اشغانقووول .. و ديك ساعة ديري لي بغيتي .. ربعت يديها و حجبانها مزديين : شنووو دوي قول كنسمممع ! و غير زربي حيت مطايقاش نشوفك .. رجع شعروو لوور و صدروو طاالع نااازل .. قرب جيهتها و هي كترجع باللور .. حتا تزدا ظهرها مع طوموبيل بلعت ريقها و ريحتو مسخاااتش بيها توحشتها بزااااااااف و قلبها كيضررررب : سمعييييينييي مزياااان .. دك درية لي شفتي معايا قبيلا راها ختي .. حبست ضحكتها و نطقت مستهزءة : اهاااه .. سبحااااان الله رجعات ختك ! ! زيد مزال اشنو آخر عقد غوباشتو و ملامحو جدييين : مكنضحححكش أ لييييلى .. كندوووي سيريووو دااابا .. قلت لك ختيييي هاذيك من الواليد مع مرا أخرى .. عندو معاها هاذ البنت و دراري قدي .. طاحت ف مشكل و خصاتها الفلوس و تا حد مابغا يسلفها خوتها و قلبو وجههم عليها .. و قلبت هي على نمرتي .. خافت فاللول نقمعها و لا شي حاجة .. حيت انا بصراحة كنت حاقد عليهم بزاااااف حيت بسبابهم حنا عشنا بلا أب .. كمش عينيه بحرقة و لكن منين شفتها محتاااااجاني مقدرتش نردها فوجهها .. و نسيت كولشي لي طرا .. و عاونتها فسبيل دم لي كيجري ف عروقنا .. هاااااذشي لي كااااين .. هي جمعت ضحكتها فهمت بلي بصح مكيكذبش .. و طرطقت عينيها مصدوومة كترمش بشوييياااا .. بقات غير ساكتة و جابت يديها قدامها و صدرها طالع نازل و دمووووع نازلين ..عرفت راسها قفرتها و زادت فيه على والو و البنت صدقت غير ختوو .. و هي دارت ليهم الفضيحة و دارت من الحبة قبة .. عامر تنهددد و داعب نيفها الحمررر : متوحشتينيش ا المغيارة ! ! حركت راسها بلا و كاتعض على شنايفها .. و تنخصص : ل لاااا يالاه سير بحالك دابا . سمعت اش قلتي و فهمت .. زاد طول فيها شوفة و هو محاصرها ممخليش ليها فين تحرك و انفاسو كيضربو على وجهها لي حمرررر كي حبة الفراولة : ماشي هاذشي لي كنشوف ف عينيك .. انا عارف توحشتيني بزاااف .. ليلى كتمعص ف صباعها : بزعطة لا عرفتي .. حيد من قدامي .. بغيت نمشي تخنقت .. عامر زول الكاسكيط و خربق شعرو للور لي كيخربقو الريح على عينيه : هانا شرحت ليك شنو باقي مزال ! مالك راسك قاصح مالك ! مقدرتش تزيد تشوف ف عينيه لي دوخوها : اه شرحتي ليا الله اكثر خيرك .. هاذشي مكيعنيش ننسا شنو درتي فيا .. هاذ ليام كولها .. و انا كنعيط و نصوني و نصيفط ف لميساجات غلبت البكية عليها و خرج صوتها ضعيف و ن نتا م ممسوقش ليا ههءهءءهءه اهىىى ئاهىىىئ ح حمااار ضحك تا بانو سنيه مقدرش يحبسهاا .. و خطفها لعندوووو بعناق حااااااامي و كيبوس فوق شعرها و يديه مضورهم على ظهرها و راسها واصل لصدرووو : انا حمااااار و كلب مكيسوااااش .. و لكن هاذ الحمار و الله تا كيمووووت عليك .. و كيتسطى عليييك تسمع صوت نحيب بكاؤها و زيررررت بيدها مكمشاهم على كويرتو تبكيييي و تعاااااود .. عامر : شششششت صافي لييييلى عافاك راك مريضة .. شششت صافي أ روحي متبكيش .. شد وجهها بين يديه كيمسح دموعهاااا بصباعوو .. و نزل بشويييا ل شنايفها طبع عليهم قبلة حااااارة كتحمل مشاعروو جاااارفة و ملتهبة .. حسسست بقلبها كيضررررب ... علاين يخرج من بلاصتو و رجليها فشلووو عليهااا .. رجع طبع قبلة اخرى على خدودها و على نيفهاااا و عويناتها : شششت صافي باراكاا .. عافاااك .. رجع لوور بخطوة و زول كويرتو بغا يلبسها ليها و هي ترفض : غاتلبسيها بززز منك .. مريضة و لابسة عليك هاذ طرف ديال ثووووب .. بااااز ليك .. حركت راسها ب لا : مابغيتهاش شو غتجيني عريضة و تخسر لي ستايل د لبستي .. و اصلا مافياش البرد .. مسمعش ليها جرها و لبسها ليها بزز و سد سنسلة تال لفووق و جاتها عرييييييضة .. ضحك بجنب فمو : دابا جيتي زوينة .. ليلى هزت حاجب : كضحك عليا ياك ! عامر قرب ليها و شدها من ذقنها : علاه انا نقدر ! باسها ف عنقها حتا رجفت و ضحكت : راك كتهرررني .. بعددد مني .. رجع كيبوسها بوسات طوال ف عنقهااا كيتسمع صوتهم و كيتسمع صوت قهقهات ضحكها و كتميل عنقهااا : ههههه و وا لا ب بعد مني هههه ل لاااا عااااامر ح حشوووما عليك .. جرها عنقهااا و خاشيها ف صدرووو : كيف بقيتي ليا شويااا ! قاتلي رزان كنتي مريضة بزاف .. شافت فيه و قلبها كيدددق بسرررعة بالفرحة و اخيرا ارتاحت و قلبها ارتاح : اه كنت عيانا .. مي دابا بيخير زادت تبسمت و عينيها كيلمعووو حطت يديها على لحيتو لي نقصها ويييلي نقصتيهااا ! ! عامر حط يدو على يدها و قربها لفمو باسها ف راحة يديها : اه كتعنكشني .. غانمشي نيت نقص تا شعري تغوووفلت .. قطبت حجبانها : لاااا .. خليه هاكاك و متزيدش تنقص منها خليها زوينة .. ضحك تا بانو غمازاتو : واخا أ لالة غانبقا هاكا تنرجع كي شي قرد .. و تولي تحشمي توقفي معايا .. ضحكت على هضرتو و بقا شويا ضاحكين شويا مناgرين عاد دخلو ل طوموبيل .. هو لي صاg .. ف حين كان واحد مقابلهم من واحد طوموبيل و كيصور فيهم .. منين عاد تشاوفو .. طووول طريق و هي غير ساهيا تخمم و تفكر ف شكون هاذ السيدة و شنو بغات عندددهاااا و علاش هي مستهدفة بهاذ طريقة .. قيس ضور عينيه جيهتها حسها ماشي هي هاذيك منين ركبات و هي غير صادا جيهة شرجم و كل شويا تطلق تنهيييدة طووييييلة : ريماااااااس حركت راسها بزربة فايقا من وسط بحر افكارها لي مكينتهيوش : ن نعاااام عينيه زوووورق ضيقهم مصغرهم ف طريق لي زحمة شويااا : فين سااااهيااا ! شاغلاك شي حاجة ! ! تنهددت و هي ترد بصوت ناعم : غير عيانا .. قيس .. عافاك خليني نمشي للدارنا دابا .. ضروري خصني نمشي الله اخليك .. رد : علاااش ! ! ياك قلنا غانمشيو كلنااا ! ! ريماس : لاااا مزال خصني نمشي نشوف بابا و نطمن عليه واش خدا دواه و لا لا .. و نقولها ليه قبل .. فهمتي و غدا ان شاء الله اكون خير ! تنهددد و حرك راسو ب اه ماباغيش يخسر خاطرها : وااااخا .. ريماس .. شكراااا .. باس يدها بلطف .. مانبقاش نسمع منك هاذ الكلمة عاود .. اوك ! ريماس : وااخا .. وصلو من بعد ربع ساعة .. حطها بعيد على الحومة شوياااا .. كي وصاتو تفاديا لهضرة ناس .. واخا تعصصصب و ديرونجاه هاذشي .. لكن حاول مايبينش ليها .. جات بغات تنزل و جرها من ذراعها مرجعها لعندو بحركة خفيفة منو تا لصقت حداه : بلاتي فين غادة ! وسعت عينيها بعدم فهم .. لدارنا ! ! حك ذقنو و عينيه كيبريو بغموض واضح : ممم و مغتسلميش علياا ! مغنشوفك حتال غدا انتوحشك بزاااف .. توردو حنيكاتها الحمرين و حشمممت من هضرتووو لي ممصدقاش واش كتسمعها من هذا لي قدامها .. بقات غير كتبحلق ب عينيها من هاذ الموقف .. حط صبعو على خدو : بوسيني غير هنا و سيري .. بلعت ف ريقها لي تسمع على هضرتو و ضورت عينيها ماكان تا حد و اصلا زاج فيمي تا حد ميقدر يشوفهم .. شدتها الخلعة شوياااا .. معقلاتش مسكينة شحال باس فيها منين كانت سكرانا و اش طراااا ديك الليلة .. و طايحا كااااو .. تنهدددت .. و قربت بشويا غير غاتحط فمها على حنكو و هو يضور بحركة خفيفة غفلهاااا ولد اللذينا . و جاو شنايفها فوق شنايفووو ملاصقيين .. ..جرهم باسهم بشويييا متلذذ بطعمهم .. كل وحدة عطاها حقهاااا .. و خطفها لعندو بعناق حار و هي بحالا ضربها ضو معرفات باش تبلات .. كيمرر يدو على ظهرها ماساخيش بيها و بريحتها لي والفها نيفو : ردي لبال لراسك سمعتي ! و خلي تيليفونك ديما مشعول ! و جاوبي فاش نعيط ليك ! ! و ايلا خصاتك اي حاجة غير عيطي ليا .. رجع جمع حنوكها بين يديه و مركز شوفتو على عويناتهاااا لي كيسحرووه و كياخدوه لعالم آخر : فااااك .. كون غير ممشيتيش و بقيتي .. تبسمت وهي مزالا تالفا بهاذ طريقة لحنييينة لي كايعاملها بيها مممصدقاش واش هذا قيس نيييييت و لا يمكن عندو شي انفصام ف الشخصية : خ خصني نمشي قيس راني تعطلتت ب بزااااف .. طلق منها غيرر بزز .. عاد نزلت .. بقا متبع ليها العين تا غبرت وسط الناس .. عاد جبد تيليفونو حطو على وذنو و عينيه رجعو ظلاااااام ف ظلااااام و يدو كتلعب فوق الفولون ب صباعو الممشوقة : الووو سااام .. سمعني مزياان و عطيني وذنك .. غاتمشي تشوف لكاميرات لي فداك الباركينج .. و بغيتك تجبدهم ليا دوك واخا يكونو تححححت الأرض تجبدهم .. سمعتي ! ! ..... : واخا سيدي أمرك .. يحيى ف المكتب ديالو الضخم كان هادئ و مسيطر عليه اللون الرمادي و الأسود .. خاشي راسو وسط كووومة ديال لوراق تالف فيهم .. كيراجع الحسابات كولها .. باش يتأكد بنفسوو واش كلشي غادي هو هذاك و لا لا .. خربق شعرو للور مرجعو و عينيه حرقوه بالعيا حيت ديجا صهررر بزاااف .. جبد نظاظر د la fatigue .. لي والموه بزااااف .. و كمل خدمتو .. و كل شويا كيرشف من كاسو د القهوة .. غير طاح على واحد ضوسي و هو يجن جنونو .. طرطق عينيه كيشوف فداكشي مصدووووم ..هز تيلي و غوت بصوتو الجوهري : اجييييييي دااااااابااااا لهناااااا .. سكرتيرة جات كاتجري دقت مستأذنة هو لول و دخلت و هي كترجف لابسا جيبا قصيرة جابت يديها قدامها : و وي م ميسيو يحيى تنهددد و كيفك ف صدايف قميجتو من عنقو و يدو كيحك بيها ذقنو : نقدر نفهم شنووووو هااااذ تخربييييق انا كلفتك بهاذ الضوسي سومين دابا و نجي نلقا هاذ زززززبل قدامي باش اتفسري ليا هاذشي ! ! سكتت و حنات راسها : س سمحليا ميسيو م انا غانرجع نراجعو دابا ف الحين .. هزاتو و مقدرتش تشوف فيه و يديها كيرجفوو .. ضرب يدو فوق المكتب : تاااالاااا .. شوووفي فياااا .. هزت عينيها فيه و قلبها كيضرررب بجهدددد : ن ن نعام أ مي ميسيو يحيى : مالك أ تاااالا ! واش عيانة واقع شي مشكل ! ! حركت راسها ب اه : عندي دعوة د طلاق و هي لي شاغلا بالي سيطر حزن كبير على عينيها ميسيو عافاك انا غانعوض هاذ تهاون كنواعدك و غانراجع كولشي من اول و جديد .. تنهد يحيى كيمسح وجههو : كنت حاس شي حاجة واقعة .. بون تالا سمعيني خودي كونجي تا تسالي شنو عندك و رجعي .. مستحيل تخدمي بهاذ ستريس داكوغ ! تبسمت ليه بامتنان : لا ميسيو انا غنخدم معنديش مشكل واخا بيريود صعيبة مي غنخدم .. رجع ركز ب عينيه بنظرة شديدة و حازمة : هضرة وحدة راه قلتها تفضلي دابا .. شكراتو بزاااف و خرجات شويا سمع صوت رنة الهاتف ديالو .. عقد حجبانو و دخل نيشان لواتساب غير جات عينيه على تصاور و هو يحس بحال شي بركان هاج وسط ضلوعو .. و تشجنووو عضلااااتو زاد طرطق عينيه ف صورة لي قدامو ممتيقش شنو كيشوف هاذي ختو ليلى بشحمها ولحمهاااا معنقها عامر بين يديه.. دوز بصبعو لافوطو لاخرى .. كانت تصويرة كيبوس ف حنكهااا و كيبانو ضاحكين و فرحانين و بقا كيشوف فيهم كلهم .. حس بيديه كيترعدووو .. و العرق نازل مع عنقو بالعصصصصب لي ركبوووو .. جمممع الوقفة بززررربة .. و هو شاد فراسو .. كيتنفس بشوياااا : هااااااذشي لي كاتمشي ديري ل كلبببببة و انا دير فيك ثقة .. و لكن انا لي غنتفاهم معاه زا هو و نتي .. ضرب يدو مع الحيط حتا تهرررد لحموو و خرجو نقيطات د دم هز تيليفونو من فوق المكتب و كينهج .. ركب رقمها بيدين كيرجفووو .. وحط تيلي على وذنو .. عاقد غوباشتو و عرق ترسم ف جبهتو بالغضضضضب .. غير جاوبت و هو يزرررب : فييييييييينك ليلى تخلعات : ي يحيى مالك ! علاش كتغوت ! شنو كاين ! ! يحيى غوووت حتا سمعوه كولشي لي فشركة و صوتو زعزع كل ركن فيها : قلت لمك فييييينك ! ! كاتتتتتفهمي العربية يالاه جااااوبيني فييينك داااااابا بلا ماتخليني نبح صوووتي معاااااك بلعت ريقها : ف ف لافاك .. أ يحيى أ شنو و واقع عافاك متخلعنيش هاكا رد و هو يهز لافيست بطراف صباعووو و و خرج من بعد ما ردخ لبااااب : لافاااااك اهاااه ! ! واااااخاااا هانا جااااي لهاذ لافاااااك ديااالك أ لالة .. قطع عليها و خلاها كارما فيها الخرية وجهها تخطف منو اللون و عامر كيصوg و مافاهم والو : ليلى مااالك ! شنو طاااري ! ! عضت ف ظفارها و قلبها كيززززدح : خويا يحيى معرفتش شنو بيه ! غوووت عليا بواحد طريقة خلعاتني كذبت و قتليه راني ف لافاك .. قالي هانا جاي ليها .. ناري زعما يكون حصلني مامشيتش دوزت لامتحان .. زادت تكمشت ف بلاصتها و عامر فرانا بزرررربة .. ضار جيهتها و تعصصصب لييييلى واش خرررج ليك العقل علااش مامشيتيش لامتحانك ! ! واش لهاذ درجة ممسوقاااااش ! هانتي دابا ايتخلق ليك مشكل فدار .. و غايسيق باباك الخبار .. شنوووو غاديري ها لولت شنايفها : مكانش عندي لمورال أ عامر عافاك العار وصلني دابا غير لافاك حيت ايلحق عليا دابا و ميلقانيش فيها اتشرا ليا فلكحل يااااربي اش هاذ للوحلة .. تنهددد و هو كيمسح وجههو : لييييلى معرفت شنو نقوليك هذاك راس عندك معرفت مناش مصنووع .. ديمارا و هي غير كتخمم اشنو غاتقول ل يحيى دابا يحيى ركب ف سيارتو .. داير الووكمان ف وذنيه و كيصوg بسرعة .. غادي متوجه لافاك كان مزال بعيد .. كيزفر انفاسو السخوونة و باين واش معصصصب بزاااااف .. و يد وحدة باش شاد الفولون .. لاخرى كيحل بيها العقدة د الكول حيت تخنق .. ليلى غاتخرجووو على طوووعووو .. صافي عيا ميصبر على هبالها و عيا ميدير عين ميكة ف كل مرة دير شي فضيحة و هو كيسكت و يقول هانية .. و لكن صافي دابا فاض الكاس .. خاص يزير معاها سمطة ديال بصح باش تجمع راسها .. وصل للطريق الرئيسي و زاد فالسرعة .. و عينيه زوووورق قاطبهم بضيق الجو كان مضبب بزاف و ريح بارد كيشد الأنفس و كيشق أنفاس يحيى .. لي لمح شابة ربما ف العشرينات من عمرها او اكثر مقدرش يفرز ملامحها مزيان بسباب شعرها طويييل لي مخبي وجهها و منسدل على كتفها واصل لخصرها .. زاد طرطق عينيه كيفاش كتعبر طريق و ممنوع شي حد يعبر من تماك .. مكاينش اصلا باساج .. و طوموبيلات كيمشووو بسررررعة بلا فرانات .. كيتسمع غير صوت الكلاكصون القوي و هي فحالا مرفوووعة مكمشا صاك فوق صدرها مزيراااا عليه .. حل شنايفووو شويااا بقلق .. و حجبانو تزداو فحال شي خط .. وصلت قداموووو .. و فرااااااانا بقوووووووة بدون سابق انذار كيفاش طارت تاوصلت ليه ف لمحة عين والو مفهمش .. .. تحكووو رواااايض ف الأرض و تسمع داك صوت لي كيهز الانفس و يثير كل انتباه .. ضيق عينيه ب قلق واااااااضح من هاذ الحادث .. طلق سمطة بسررررعة من كتفووو .. و خرج من سيارتو .. كتبان طايحا مرميااا ف الأرض .. لابسا ثوب أبيض حالتو .. رجع لونو بااااهت بزااااف .. و كلو رقع كاشف على سيقانها البيضين كي ثلج .. كيتسمع صوت أنفاسها لي كيخرجو بمشقة .. و رجلها تحردات مع الأرض و تجرحات كان باين داك الخط فرجلها لي مهرووود .. نزل بزربة جيهتها شافها كاتحرك ببطئ و شعرها مخبي وجهها كولوو نطق بصوت خشن : صبري صبري متحركيش .. انعيط lambulance هو لول .. واحد صلع قصير شويا و سابقاه كرشو نطق متدخل و هو كيضحك و كيلعب ب الكونطاك بصباعو مستهزء : واش منيتك تيقتيهااا هااا ! بحال هاذ النوع راه معندوووش الوجه علاش يحشم باغا غير الصرف .. تفووووو كترتوووو أ الق.. تلقاو للناس فطريق يخخخ تفووو على ماركة يحيى وقف مخنزرررر و دموو كيفوووور شاف فديك جوقا و نطق بصوت حاااااد : فااااش كتفرجووو دااااير الحلقة و مفخبااااريش ! ! كاتجمعووو غير على شعب د نطق داك صلع و تفرقو دوك البرgاgة : أ خويا انا بغيت غير مصلحتك و نتا تعرف .. كتبان نقي و نية فحال هاذو راه نصاااابة انا لي كنعرفهم .. يحيى غوووت و يديه على خصرووو مصااابرش ليه : أنا ماخووو حددد سمعتييي و مصلحتي مغاتوريهاش ليا نتاااااا .. يالاااااه فررررق جوووقة بحال خوووتك لندخل فزامل بوووك نتا لي ناقصني نيييت .. مجاش فين يكمل الهضرة تا لقاها طارت عليه بقجة : القحبة هي مك أ الماسخ الله انعلك فين كتعرفني بعدااا هااا ! فيييين ! الكلب يحيى تصدم عاد كانت طايحا ف لارض و كتنين قرب جيهتهم و بدا كيفرقها عليه : شششت بعدي صافي .. غوتت : طلللق مني طلللق نوري لمو لقحبات علاش قادات الخانز السلgوط كرشك قداش بحالا حامل بالتوام .. يحيى تنهددد معصصصب و دام صلع و لا طالب الشرع .. شويا وقفو عليهم البوليس : شنووو وااااقع هنااا ! ! يحيى مسح شعرو و قرب جيهة البوليس كيدوي معاهم و يديه فجيبو .. و هي بعيدة شنقت على داك صلع من الكول ديالو : دوي أ زامل شتك هرب ليك اللسان .. عاد كنتي كاتزغرت كي شي شيخة مالك صقلتي .. كيبعد فيديها قارف منها : أ طلقي مني مالك لصقة واش نتي مريضة ف ك .. طلقييييي منييي هو كيعرعر و هي يديها وصلت لجيبو اللور و هزت البزطام غير بالفن بلا ميعيييق قاست لوراق و هي تخليهم و خطفت غير البزطام فيديها و عينيها كيرمشو بشويييااا .. تبسمت بجنب فمها : غير لقيتيني مامسالياش ليك و عندي بلان فراسي و لكن غاتخلص أ زين على هاذ الفهامات من بعد غمزت ليه .. طلقاتو و نفضت يديها كتسوسهم : ميكرووووب .. خوي هنااااا يالااااه .. مشا كيجري بغا غير يتفك منها .. و هي هزت صاكها و هي تبدا كتعرج برجل لقات البوليس كيدويو باحترام مع يحيى طلعت و نزلت فيهم سمعت غير الجملة الاخيرة و عينيها كيضورو : سمحلينا على الإزعاج .. يحيى : لا انا لي كنتأسف بسبب عرقلة السير .. غير مشاو و هي توجد حلاقمها مزيان و طاحت ف الارض : ايييييي ميمتي رجلي اييييي .. الله ياربي رجليييي اهئ اهئ رجلييييي أ عباد الله .. هءهءهءه الحريييييق .. يحيى دار بزربة لقاها مكوانسيا ف الأرض تخلع ماعرف باش تبلى : صبري لومبيلونص اتجي دابااا فااااك حتا هي تعطلات .. غوتت مخرجا عينيها : واش نبقا نساينها تا نمووووت اييييي رجلي ايييييي راك مغتحسش بصداع لي كنحس بيه دابا الله ياربي اشنو درت ف حياتي تا يطرا ليا هاكا .. تنهددد معصصصصب و قرب هزها بشويا و هي تقفز كتغووت تا خلعاتو : اححح بشويا على رجلي بشويااا .. لتكون مهرسا و لا شي حاجة خرج تنهيدة طويييييلة قاااانط .. و عينيه مقلوبين . هزها بشويا حطها لقدام و سد الباب .. عاد رجع ركب و ديمارا و هي غير كتنين .. و عينيها لي كيلمعو على طوموبيل و شكلها كي داير .. وصلو لوبيطال و نزل حل الباب و شد فذراعها بلطف و هي كتعرج برجل و مخسرا سيفتها : اييي بشويااا راه مقاااادراش نتمشا .. مهضرش معاها غير قاطب حجبانو .. تا وصلو لغرفة الفحص .. جات واحد الممرضة عاونتها تا جلست فوق الباياص و هو واقف مربع يديه و كيشوف فيهم .. بقات كتقلب ليها فرجلها غير وركت بيديها و هي تغووت : اييييي بشويااا وعتيني .. العار بشويااااا .. الممرضة هزت حاجب : داكوغ غير ترخااااي .. بقات كتضور ف عينيها و لاخرى عقمت ليها الجرح و دورت بانضة فوق رجلها : ها حنا سالينا ماشي شي حاجة grave بلا ماتخافي غير جريحة صغيورة صافي .. يحيى قرب و يديه فجيوبو : مغاديريش ليها الاشعة ! حك ذقنو معرفتش و لكن غير باش نتاكدو ليكون شي كسر و لا شي حاجة .. الممرضة قربت جيهتو و نطقت بصوت منخفض : ميسيو لا داعي راه غير جرح صغير ماشي شي حاجة لي خطيرة .. غير يمكن الهلع د لاكسيدون لي خلاها تهولها .. حرك راسو ب اه و غير خرجت الممرضة مشا جيهتها و نطق : باش كتحسي دابا ! مزيان ! ! كمشت عينيها : تنحس بلي رجلي بحالا مبنجة و دابا كي غاندير نمشي نخدم و انا فهاذ الحالة عصرت عينيها تا نزلت دمعة على خدها و باينا مول لخدمة غايجري عليا الله ياربي على زهري كي داير .. بقا تنحط و يحيى بقات فيه محسهاش كاع واش كثمتل : دابا سيري للدار و ارتاحي حتا تبرا رجلك عاد فكري ف الخدمة من بعد .. و هاذ المرة ردي البال فين رجليك كايمشيو .. عطيني نمرة شي حد ف عائلتك نعيطلو ! خبات وجهها بيديها و كسيرااات للبكاا و و صدرها طالع نازل .. يحيى مفهم والو بقا غير كيتنهد : ماالك ! واش مزال موعتاك رجلك ! ! والو حلفت لاهضرت غير كتنخصص .. شويا نطقت بصوت متقطع : م مقطوعة من شجرا اهىىئ اهىىئ هءهءهءهء .. م معندي ح حد م من غير الله .. قوس حجبانو زادت بقات فيه و مرر يدو على حنجرتو معرف شنو يقول و الكلمات هربو من فمو .. غير عينيه زورق لي كيرمشو بسرعة و مركز عليها .. تنهد و نطق : شششت بلاش من البكا يالاه انوصلك .. ريماس وصلت للدار و لقات خوها نيت ف الباب : م مهدي صافا ! سد الباب و طلع و نزل فيها و هو مخنزر : فين كانو بيك ! سكتت كتضور فعينيها : راه قولت لك كنت مسافرة .. هو : و معامن ! ريماس : مع عويشة مشينا تنقلبو على شي خدمة ساعة والو.. من زهر داكشي مامنوش و انا مناقصنيش صداع راس .. زول كاسكيط و زفر نفسو : كاتحومري عليا و لا كيفاش عيشة عاد جات تتسول عليك .. اشمن سفر و لا ق اش كتخووووري دوي فين كنتيييي و معاااااامن ! ! تخلعت و سرطتت ريقها لي تسمع : ششششت هضر بشويا مالك غاتفضحنا ف درب كولو .. زايدون ياك ديما تانقولك متعليش صوتك عليا .. واش انا لكبيرة و لا نتا و حاجة آخرى انا عارفة اشكاندير بلا ماتحل فمك عليا .. تعصصصب و وذنيه حمارو زيرررر على كاسكيطة ديالو : واخاااا ماقلتي عيييب أ بنت يوسف .. مشا كيتنطر و خي حطت يديها على صدرها كتنهج : ناري عويشة خرجتي عليا .. دخلت سلمت على باها و شحال و هو مجمع معاها و كيسقسي فيها فين كانت و علاش غبرات .. عاد نطقت و هي شادا فيديه : بابا بغيت ندوي معاك فواحد الموضوع واخا مترددة .. يوسف نطق بصوتو الحنين : ايه أ بنتي تكلمي الله اسمعنا خبار الخير .. ريماس تنهدددت كتسوط معارفات منين تبدا .. حتا حسات بلمسة يديه بحالا كايقولها نطقي قولي اش كاين : بابا .. احم .. ش شي ناس غدا غايجيو يتكلمو فيا .. بانت الصدمة على وجههو لي تلاشات بزربة و رجعو علامات الفرحة : و واش بصح هاذشي لي كنسمع أ بنتي ! بصح بصح ! ! ردت كتأكد ليه : اه أ بابا بصح .. زاد تبسم : واش كنعرفو ! و لا شي حد بعيد ! ريماس : لا مكتعرفوش .. هو ميسور بزاف و ضريف بزااااف وجهها بهات كارها تكذب عليه لكن هذا هو الحل و عائلتو الله اعمرها دار .. و باغيني لحلال .. عينيه عمرو بالدموع و هز يديها باسهم : ياربي فرحتي كملات دابا .. مرحبا بيه أ بنتي يجي علاش لا .. انا نزيدكم غير الخير .. المهم نتي تكوني راضية و مرتاحة .. عنقاتو و عينيها عامرين بالدموع و راسها كيفكرررر لبست عليها و حركت لعند صاحبتها و راسها كضرب فيه ألف مطرقة .. دقت مزياااان والو مسمعها حد .. رجعت كدق والو .. يالاه غاتمشي و هي تسمع : أ شكووووون ! ! شكووون فااارع لينا راسنا بهاذ الخبيط .. هزت ريماس عويناتها ف الشرجم بانتليها عيشة لاويا الفوطة على راسها : وااا حلي هاذي انا ريماس .. وسعت عيشة عويناتها : هاذي نتي طلعيييي طلعيييي حسابلي واش شي صاحب سيمو طلعيييي .. طلعت بزربة و حلت ليها الباب عنقتها : توحشتك الخانزة فين غبرتي مشيت دقيت عليك صباح قاليا مهدي راك مسافرة .. فين مشيتي ريماس تنهدت و جلست فوق السداري : خرجتي عليا غاسكتي عيشة : كيفاش ! ! ريماس : و الله معرفت منين مبدا ليك .. مشكيلة صافي .. عيشة وقفت : سايني غير نلبس عليا بعدا .. مشات كتلبس و ريماس سمعت صوت تيليفونها كيصوني جبداتو لقاتو قيس .. شدت ف عنقها لي مكوانسي و جاوبت : الووو قيس بنبرة حاااادة : صونيييت ألف مررررة عاااد مجااااوبة فين كنتي ريماس : كنت فالدار و مرديتش ليه البال .. قيس : اهاااه و دابا فين كاينا ريماس حست براسها غينفجر من اسئلتو : خارجة و غانرجع شويا للدار قيس : كيفااااش خارجة فييييين ! ! و معااامن نتي دابااا ! راااني كنسووولك ! جبددددت شعرها و بانتليها عيشة خارجة لابسا المسخ و معريا على مؤهلاتها الصدرية .. و هازا بواطة د الماكياج ديالها .. شافت ريماس كاتدوي و غمزتها زعما شكوووون .. ريماس نطقت : انا عند صاحبتي نسالي و ندويو يالاه بسلامة .. قطعت عليه و زفرررت نفسهااا : اوووووووف ياربي .. لقات تيليفون كايصوني عااااود و هي طفيه عليه .. عيشة : اويلي مالك بحالا خانقك شي حد ! ! ريماس : راه خانقني نيت ماشي فحالا خانقني .. اجي نتي واش خارجة ! ! عيشة شدت البلاك كتسرح شعرها : خارجة مع واحد ميخي نلصقو لابغا يضبر ليا ف خدمة و صافي .. ريماس : مهم لكنت غانعطلك تا تسالي و نديرو شي وقيت و ندويو على راحتنا .. عيشة حركت راسها ب لا : غير دوي حسيتك غاتفركعي لاما هضرتيش .. خويييي لمزيودة .. ريماس : داك المجرم .. بغا يتزوج بيا باك كنت قلتها ليك ! و انا وافقت ... عيشة طاح البلاك من يديها و حرقها ف فخضها تا طلقت واحد الغوتة : احححح شوطني ينعل مووو . ريماس تخلعات هزاتو و حطاتو فوق طبلة : واااش نتي حمقة غير بشويا عليك أ صاحبتي ديما كانقولك هاذ زمر ممعاهش اللعب .. ياكما تقصحتي بزاف عيشة كتشوف ف فخضها جلدتها رجعععت حمرااا : خليييينا من هاااااذشي واش نتي مرييييضة ف كرك مواااافقة غاااادا لقبرك برجليك ولا كيفاااااش ريماس كتعض على ظفارها : ماشي معشوقة فيه واخا كيبين ليا على وجههو الزوين و لكن درت بلان فراسي .. معرفتش واش غايصدق .. عيشة : اشمن بلااااان تاااااني ! ! بلاتي فاش سولك عندمن نتي شنو قلتي ليه وجهها مخطوف منو اللون ريماس : يمشي يخراااا طفيت عليه تيليفون شحال فيه د الأسئلة اووووف .. عيشة حست براسها تبلووووكات : شوووفي نتي راه و الله تا ساط ليك البرد فمخك .. و ليتي غير كتخوري معندك ماديري بداك زمر شوفي غير اش دوز عليك علم الله ايلا تزوجتي بيه غايصدق معوقك و لا شي حاجة .. حسابلك غاتعيشي معاه اميرة .. رجعت ريماس شعلت تيليفون و هي تصددددم لقات كثر من 20 ابيل و ميساج واحد دخلت قراتو و تخطف فيها اللون : خرجييييي انا حدا دااااركم يالااااااه داااابا .. جمعت الوقفة : وييييلي هاذا بعا يشوهني .. عيشة : مااااالك ! ! ريماس تنهدددت و قلبها كيزدح : جاليا حدا الدرا الله اعطيه العذاب .. عيشة : وا سيري و قولي ليه كنتي غير مسخرة .. و سمعيني ديك الفكرة حيديها من راسك هاذا ماشي د زواج .. باستها ريماس ف حنكها و عقلها اصلا مرفوع .. و عيشة بقات على اعصابها .. خااايفا تطرا شي حاجة و تفرش مشات ريماس بخطوات مزروبين تا قشعاتو حدا دار نيت و كولشي كيطل و كيحنززو ف طوموبيل لي كتشششششععععل و كتبررريييي .. طاحو ريوgهم و هوما كيشوفو فيها و راسهم غايطرطق بالفضووول .. تعصصصصبت على هاذ لوجسيت لي دار دابا و هي مناقصها صداع راس و ايلا مشا تا جا مهدي غايخلي عشتها .. وصلت لعندو و هي تدق ف زاج و حل ليها الباب ركبت و هي تضربها ريحة الgاارووو قوية .. و عينيه حمرييييين .. بااااين واش معصصصب رجعت كتقرا ملامحو بسررررعة .. طلع و نزل فيها و شاف جيهة صدرها لي زاد ركز بعينيه عليه و صوتو غلييييظ مبحوح : عاجبك خارجة هاااااكا ريماس تعقد لسانها و نزلت ب عينيها كتشوف ف حوايجها كانو عادي مستورين : م مالك ! ! ضحك بجنب فمو : مالي كتسولي ماااالي داك ز د بورطابل علاش مكتجاوبيش فاش كنعيط هااا ! ! و طفيتيه و انا كنصوني ! متسناهاش ترد .. دار سمطة و حل زاج لاح الgارو .. و كسيرا بسرررررعة .. و هي قلبها غايسسسسكت .. جرت سمطة دارتها و يديها كيترعدووو : ع عافاك غير بشويااا .. مسمعش ليها .. بقااا مورررك و مرة مرة كيحك لحيتو : فين كنتيييي ! ! ريماس : ع عند صاحبتي هو : شكووون هاذ صاحبتتك. ريماس بللت فمها لي نشف : س سميتها عيشة .. غير سمع سمية هاذ الاخيرة و هو يفراااااني بزررررربة تا كان غايتزدح راسها .. و قلبها قرب يسكت نطق : علاااااش ! ! اشنو مشيتي ديري عندددهااا ! ! ريماس : م مشيت نسول فيها و صافي ع علااش ! رخف السمطة و بقا كيرجع شعرو لووور و وجههو مزيررررر : سمعييييني .. هاذيك القحبة غاطعطيها تيسااااااع .. غاتضربي على سميتهااااا .. هز صبعو سبابة بتهديد : نعلم عليك غير دويتي معاها حسابي معاك غايكون خاااااايب .. سمعتيييييي ! ! مفهمت وااااالو و كترمش بسرعة و وجهها باهت .. تفكرت حتا كارلوس فاش منع عليها تقول شي حاجة ل عيشة و زاد شكها كيكبر .. ردت و هي كتشوف ف عينيه : ع علااااش ! ! شنو دارت عيشة ! ! علاش مندويش معاها ! ! و نضرب على ساحتها علاش ! ! قيس ضرب يدو فوق الفولون مقدرش يقولها ليها : هااااكااااك حيت انا بغيييييت .. سمعي الهضرة و ديري هااااذشي لي قلت ليك بلا زياااادة بلاااا نقصااان.. سهات بعينيها و هي عقلها مخربط .. تا فيقها صوت قيس : ريماااااااس هزت راسها : شنو ! ! رد بصوت اقل حدة من السابق : بلا متفكري ف هاذشي من بعد و غاتعرفي علاش مابغيييتكش دوي معاها .. دابا ماشي الوقت المنااااسب لهاذشي .. غدا غاتكون خطبة ديالنا .. بغيتك تكوني لي مرتاحة و آلييييز .. جذبها لعندو باس جبهتها و يديه فشعرها عويناتو زورق مقابلين مع عينيها لي تايهين و ريحتو دوخاتهاااا لي ممزوجة بريحة gارو : ممقلقاش مني ! ! سكتت شويا و ردت : ب بغيت ندوي معاك فواحد الموضوع مهم .. ضيق عينيه بفضول : موضوع ! ريماس : اه طيع قبلة على خدها و رجع تقاد.ف بلاصتو و ديمارا : انمشيو لواحد البلاصة و نسمع لهاذ الموضوع .. و ندويو على راحتنا وصلو لواحد البلاصة عمرها شافتها كاع .. من برا كتبان بحال شي حديقة .. كبيييييرة و شااااسعة جات ف الخرجة د المدينة .. نزل قيس و حل ليها الباب .. بقات غير كضور ف عويناتها و تشوف : فين حنااا دااابااا ! ! شابك يدو مع يدها و هو سابقها : ندخلو و اتعرفي .. دفع البال د الخشب و دخلو مع واحد الممر طوييييل و هي تفاجأ بالطبيعة الخلابة و شي مناظر كيسحرووو العين .. الشجر بزاااااف .. و والورد أشكال و انواع كيهدن الأنفس .. كولشي مبني بالخشب .. وقفت عليهم واحد المرا كبيرة ف لاج بزاف زويييينة و شعرها غالب عليه الشيب و لكن اطلالتها مشرقة بزاااااف و ملامحها بختل شي وحدة اجنبية .. تبسمت فاش لمحت قيس و عنقاتووو : و اخيييييرا جيتي .. بادلها العناق تحت انظار ريماس لي مفهمت والو .. قيس : حتا انا توحشتك بزاااف .. نتي صافا ! ! الأمور هنا مزياناااا تبسمت و شدت وجههو بين يديها : انا بيخير منين شفتك .. لا متخافش كولشي مزيان .. لمحت ريماس و تبسمت ليها : شكون هاذ الزوينة لي جبتي معاك ! ! قيس : هاذي ريماس خطيبتي ركز بعويناتو عليها حتا توترات و نزلت عينيها ريماس هاذي لوسي هي لي مكلفا ليا بكولشي هنا .. ريماس قربت ليها تا سلمت عليها : متشرفين .. لوسي غمزت ل قيس : زوينة بزااف و باينا عليها طيبة عنداك شي مرة تقلقها .. قيس جذب ريماس لعندو من كتفها : لا عمرني .. باس فوق شعرها تمشاو و لوسي سابقاهم .. ريماس قدرت تكتشف هنا مربي بزاف د الحيوانات دوك الكلاب الكبار لي كيخلعو .. و القطوووط .. و السناجب بزاااف د الحيوانات .. ضارو و هي تلمح واحد الفسحة كبيييييييرة خضراااء بالعشب .. هاااادئة و زويييينة كتخطف الأنظار .. دار شاف فيها : اجي نعرفك على ولدي نيت .. طرطقت عينيها فيه كاتشوف مفهمت والو .. : و ولدك ! !!! لوسي شافت فيهم : غير جلسو ارتاحو غنجيب ليكن شي حاجة تشربوها و كوبر غانجيبو ليك دابا شويا حتا هو توحشك بزاااف و مقلق منك جلسو فديك الفسحة لي كانت كالم بزاف .. فيها كراسا و طبلة د الخشب .. جابت ليهم لوسي قهوة و مشات مخلياهم على راحتهم .. هاذشي بين على انها مرا شاربة عقلها بزااااف .. ريماس عينيها غير كيضورو بفضول كتشوف ف كل زواية و فهاذ البلاصة لي منظمة بزااااف شويا كاح سؤال ف بالها : واش هي بوحدها لي مكلفة بكولشي هنا ! ! قيس رشف من القهوة و سد عينيه مستمتع بداك الطعم : احسن طعم للقهوة هو لي تقدري تشربيه هنا فهاذ الجو .. ذوقيها .. هزت الكاس بيديها بزوج ورشفت من القهوة لي ريحتها اصلا كتحل النفس على الماكلة .. غير ذاقتها و هي تبسم : لذيذة بزاااااف.. الله اعطيها الصحة .. قيس تقاد و حط رجل على رجل : لوسي سميتها لوسيانا و كيعجبها ناديها ب لوسي كنعرفها دابا كثر من 10 سنين .. كانت خدامة فواحد الحانة قديمة و جات فواحد الفيلاج ف فرنسا .. كنت كنمشي تماك غير باش نسمع لموسيقتها .. كتعزف البيانو بواحد الشكل كيسحررر .. و رجعت مدمن على ديك الحانة واخا حالتها و ناس تماك فقراء شويا .. واحد نهار جيت و متلقيتهاش .. و رجعت و مالقيتهاش .. من بعد قلبت عليها و اكتشفت أن ولادها و راجلها ماتو ف حادث خطير .. دخلات لمرحلة الصدمة خصوصا انه هي مقطوعة من شجرة .. و قررت انا نتكلف بيها .. خصوصا ديك الوقت كنت تنحس انا معاناتنا مشتركة .. سكت و هو ساهي ب عينيه ف الكاس د القهوة لي كيضورو بشويا ريماس كانت متبعة معاه كل حرف خصوصا فاش قال معاناتنا مفهمت والو : و شنو وقع من بعد ممم من بعد عاونتها و تكلفت بكولشي .. و جبتها لهنا .. شريت ليها بيانو و جهزت ليها غرفة خاصة بالموسيقى .. و لكن رفضات انها تعزف مزال يمكن حيت كان كينبش عليها الجرح .. احترمت و خليتها .. تاخد وقتها و تنفرد براسها كثررر .. من بعد عام رجعت لقيتها غيرت. المكان كولو زرعت الورد و اهتمات بالحديقة .. و رجعات كاتجيب القطوط لي مضروبين و معندهمش لي يعتني بيهم و حتا الكلاب .. رجعات هاذ البلاصة خاصة بالحيوانات .. و كتحسسهم بالدفئ و حسيتها نسات الماضي و بدات. صفحة جديدة .. و هاهي دابا كاتشوفيها شحال حنينة و ضريفة و عايشا فرحانة واخا غير بوحدها .. ريماس تبسمت و هاذ الجانب فيه منكرتش انه حرك فيها شي حاجة .. سهات و هي كتشوف فيه .. و ردت : علاش ماتجيبش شي حد يعاونها هنا و يونسها ! ! قيس : اقترحت عليها و لكن هي هاكا مرتاحة سوو قلت نخليها على راحتها قيس : بلاتي هانا جاي .. مشا كيتمختر بطولتو و ريماس غير جالسا و مستمتعة بزااااااف بهاذ الجو .. واحد الراحة حست بيها غريييييبة .. كترشف من القهوة لي دااافياا و عقلها مع قصة لوسي و قيس لي ساعدها .. قدرت تستنتج انه مخايبش تال ديك درجة .. مادام انه ساعد انسانة غريبة عليه .. و خلاها تبدا صفحة جديدة و تعايش مع الماضي حيت كانت مقتنعة انها مستحيل تنساه .. لكن ممكن تناساه .. تبسمت بلا متحس براسها و هي كتشوف هاذ الموقف الانساني لي نبع منووو .. حست ب بصيص أمل اتجاهو .. و ديك كمية الحقد بدات كتنقص حدتها .. غير هزت عينيها و هي تصدددم .. قيس هاز نمر صغير شويا ف يديه و معنقووو .. تشووووكات و لحمها نمممل عليهاااااا .. طرطقت عينيها ممتيقاش .. قيس غير جلس و هي تنقز وقفت من بلاصتها : و و واش ه هذا ن نمر د ديال ب بص بصح ! ! هاااا ! ! ضحك و هو ينطق : لا ديال الميكا .. هزت حاجب : و واش كيعض ! قيس هزو حطو على صدروو و كيمرر يدو على الفرو ديالو : شششت متخافيش .. مكيأذيش .. غير جلسي .. مربيه منيم كان مزال غير لحيمة .. تنهدددت و فعلا شافتو مهدن .. رجعت جرت الكرسي لي كان فجنبو و جلست بعيدة شويا .. و هي كتشوف داك نمر كيكشر على نيابو .. قيس كيلعب ف الفرو ديالو : ماااالك ! ! علاش مقلق ! ! بقا تيحك راسو و يبوس فيه : وااا صااافي بلا قصوووحية الراااس .. هانا جيت و جبت معايا لبوءة ديالي ضحك و غمز لريماس تبغي تلعبي معاه ! و عرفيه عليك خنزرت فيه و هي تجمع رجليها لعندها : هييييه واياااااك يزغبك الله و تطلقووو و الله تنغووووت .. مكنهز تا الكلاب نهز نمر .. ناري نيابو قداااش ياربي .. قيس حل ليه فموو و قاس نيابو : هاي هاي ايمتا ربيتي هاذ الخير .. كان غايعضو كون مافلت صبعوو : شفتيه مقلق عليا .. خاصني نصالحو دابااا .. ريماس دايرا بالها معاه و يبست ف بلاصتها : شنو سميتو ! ! قيس : كووبر .. طلع داك نمر فوق كتافو و كيخربش بظفارو ف عنقو و فصدرووو مبغااااش يجلس عنكشووو ديااال بصح .. هاهو بغاني نلعب معاه داباااا و انا مامساليش ليه .. طلقو و هو يمشي جيهة ريماس لي كرمت فيها الخرية طلقت غوتة وحدة و ناضت طلقت رجليها للريح : وااااع لاااااااااا شدوووو شدووووووو العااااار مييييييمتك .. قيس وقف و جاه ضحك .. و هي موراه شادا ف قاميجتو و ظفارها غرساتهم ف ظهرووو : شدددد زمرررررر شدووووو .. قيس : غير وقفي وقفي .. راه كيحسابو كتلعبي معااااه .. ريماس : منلعب معاه ميلعب معايا وااا شدوووو هءهءهءهءههء .. شدووو ليعضنيي هءهذههءهءه .. تحنا قيس هزو و زيررر عليه من عنقووو : رييييح صاااافي باراكا عليك بعد منها .. يتبع... التنقل بين الأجزاء معظم التعليقات تم إخفاءها بواسطة الفيسبوك نحاول بكل الوسائل المتاحة إستعادتها في أقرب وقت ممكن.